Eyvind Vesselbo (V), 2006-10-12:
Fremtidens natur – vores ansvar, det hedder regeringens naturpolitiske redegørelse 2006.
Når man ser den rapport, så er vigtigheden af, at den fremtidige naturindsats sker på baggrund af en langsigtet strategi, understreget i rapporten, og ikke at naturpolitikken bliver til på grund af tilfældigheder.
I alt for mange år op igennem 1990'erne var det sådan lidt mere tilfældige initiativer, der prægede indsatsen.
Nu er der ved at komme styr på det, og pengene på miljøområdet bliver ikke mere brugt sådan lidt lemfældigt, men mere på den optimale måde.
Denne redegørelse er derfor et godt udgangspunkt for fastlæggelse af en seriøs naturstrategi.
Selv om det måske var lidt ustruktureret i 1990'erne, så skete der faktisk meget, hvilket skyldtes ikke mindst landbrug og industri, som har gjort en kæmpeindsats for nedbringelse af forureningen.
Belastningen fra industri og landbrug er faldet drastisk, tilbagegangen af det samlede naturareal er stoppet, og mange nye naturområder er blevet etableret.
Det har betydet en positiv udvikling for planter og dyr, og den positive udvikling fremgår ganske tydeligt af den redegørelse, som ligger her.
Men selv om det går fremad, selv om udviklingen har gjort, at det går godt i naturen og med miljøet, så er der fortsat behov for en indsats, og der er heller ikke tvivl om, at vi fortsat ønsker mere og bedre natur, og at nedgangen i den biologiske mangfoldighed bliver stoppet.
Men det er imidlertid vigtigt, at indsatsen sker på en rigtig måde, og der er det så, at denne redegørelse lægger en strategi, lægger nogle rammer for, hvad der er den rigtige måde.
Det første initiativ, som regeringen vil igangsætte ud af de seks, som er væsentlige konkrete initiativer, er naturbeskyttelse på tværs af landegrænser.
Det er jo her, redegørelsen fastslår, at naturen er en global ressource, og at den nationale indsats derfor ikke kan stå alene.
Luftforureningen i form af nedfald af atmosfærisk kvælstof på landarealer har stor betydning på naturarealer, og det er samtidig et eksempel på et grænseoverskridende miljøproblem.
Danmarks sårbare natur kan ikke sikres alene ved en dansk indsats.
Når vi foretager en indsats i Danmark, ved vi, at en stor del af forureningen i Danmark kommer udefra.
Thursday, November 16, 2006 9:51 AM
vi prøve at påvirke bl.a. gennem internationalt arbejde og internationale initiativer.
Det næste initiativ handler om sikring af Danmarks nationale naturværdier.
Her er ambitionsniveauet i rapporten jo enormt højt, og det skal det også være.
Vi ønsker at værne om den danske natur, og netop derfor er det afgørende, at der er fokus på, hvordan vi får størst mulig effekt af pengene, altså mest miljø for pengene.
Målretning af midlerne imod forpligtelser i vandrammedirektiv og habitatdirektiv må jo være en af forudsætningerne for en ansvarlig miljøpolitik.
Det er jo ting, som vi i Danmark har tilsluttet os internationalt, og vi må leve op til de internationale forpligtelser.
Så må vi selvfølgelig også sætte de penge af, der er nødvendige til det.
Vi har igennem de sidste 20 år haft fokus på den generelle regulering af bl.a. landbruget.
Vandrammedirektiv og habitatdirektiv er virkemidler til at sikre naturværdierne, og når man tager udgangspunkt i EU-reguleringen, er det afgørende, at der sker en ensartet implementering af direktiverne over hele EU.
Ellers risikerer vi, at den danske implementering af direktiverne er med til at forringe konkurrenceevnen for dansk erhvervsliv.
Men det er samtidig klart, at vi jo ikke kan gå på kompromis med nogen af de danske værdier, nogen af de danske indfaldsvinkler til at beskytte natur og miljø, så de ting må hænge sammen.
Så er der et område, nationalparker, som er et vigtigt, nyt initiativ, som vi jo helt konkret kommer til at diskutere her til efteråret.
Det har været diskuteret, hvor mange nationalparker som skal udnævnes.
Nu har Miljøudvalget været rundt og kigge på dem alle sammen, og i første omgang vil der jo blive tale om, at vi laver en lovgivning om nationalparker, og derefter vil der efter en fornyet kontakt med nationalparkbestyrelserne blive taget stilling til, hvor mange nationalparker som skal udnævnes i første omgang, sådan at man kan komme i gang i 2008.
Et andet vigtigt initiativ i redegørelsen er natur- og miljøhensyn i landbruget.
Den viser, at vi har godt fat om problemerne og der allerede er opnået gode resultater med hensyn til landbrugets miljøpåvirkning.
Alle de ting, der er i gang, bør føres til ende, før nye skibe sættes i søen, for
ellers begynder alle de forskellige skibe at sejle ind i hinanden, og der opstår måske nogle forkerte reguleringer, nogle unødvendige reguleringer, på grund af at tingene ikke bliver koordineret på en fornuftig måde.
Jeg synes, at mange af de ting, der er i gang, skal have lov at virke ligesom de tidligere planer, der blev sat i gang, og så må vi se.
Der er jo næsten for hver plan et punkt, hvor man skal evaluere, om tingene går den rigtige vej, og det mener jeg er den rigtige vej at gå.
Det er samtidig vigtigt at fokusere natur- og miljøindsatsen på de områder, hvor der er størst behov, og hvor den er til størst gavn for såvel miljø som erhverv.
Problemet er, at hvis man bare spreder indsatsen som spredehagl over hele landet, når man måske kun det halve mål med miljø- og naturindsatsen, og gevinsten vil være minimal.
Derfor skal man satse målrettet.
Erhvervslivets mulighed for at drive konkurrencedygtigt landbrug ødelægges ligeledes, hvis ikke landbruget får mulighed for at drive landbrug for fuld kraft på de dele af landbrugsområderne eller naturområderne, som ikke er sårbare.
En dynamisk udvikling i landbrugserhvervet er en forudsætning for hurtig ibrugtagning af miljøvenlig teknologi.
Derfor skal især den nye miljøgodkendelsesordning sikre et effektivt og administrativt let system, der kan fremme en sådan udvikling.
Det nævnes i redegørelsen, at der er god ræson i, at lokale kræfter sikrer rammerne for grønne omgivelser og naturoplevelser til borgerne.
Det sker nu, når kommunerne med kommunalreformen får ansvaret for udviklingen i det åbne land.
Og der er jo ingen tvivl om, at det er vigtigt at få understreget, at naturen, omgivelserne har stor betydning for vores sundhed.
Her lægges vægt på borgernes behov for kontakt med naturen og naturens positive effekter på menneskets psykiske og fysiske sundhed.
Samtidig vægtes, at borgerne FTTM006.fm Page 366
Thursday, November 16, 2006 9:51 AM inddrages i naturforvaltningen og dermed udnytter man aktivt den frivillige indsats.
Det er vigtigt, at sådan en naturredegørelse med alle de mange ord om de initiativer, som regeringen godt vil tage, ikke blot bliver ord, men at den også bliver til handling.